Ohjeita oppaalle Tringan retkillä
Tähän on koottu muutamia hyväksiä koettuja ohjeita retkiä varten. 
Ennen retkeä
Ilmoittautumisten vastaanotto ja kuittaus. Viikon sisällä kannattaa kuitata retki-ilmoittautuminen sillä tämän jälkeen ihmiset ottavat yleensä jälleen yhteyttä. Pidä huoli ettei retkeä ylibuukata. 
Retkikohteet kannattaa varmistaa ajoissa mm. lupien kannalta (Halias & Rönski) tai jos on sovittu kohde kuten Marjatta Lahden ruokinta Pohjassa. Eräs oleellisin tekijä retkikohteissa on maaston soveltuvuus retkeläisille. Ota huomioon että valtaosa retkeläisistä on iäkkäämpiä joille voi tulla vaikeuksia hankalissa paikoissa. Halias on osoittautunut yllättävän hankalaksi märässä kelissä.
Retkellä
Retkeläiset odottavat oppaavan löytävän linnut, tunnistavan ne lajilleen ja ennen kaikkea kertovan kuuluvalla äänellä tästä kaikille. Oppaan pitäisi ilmoittaa kaikista uusista lajeista ja mieluiten ilmoittavan samasta lajista useamman kerran. Bussiretkillä on tavallisesti useampikymmen osallistujajoukko joka hajaantuu laajalle alueelle. Nopeissa tilanteissa linnun vilahtaessa tai äänen kuuluessa vain osa joukosta ehtii havaitsemaan linnun. Ihmiset eivät yleensä siis aina heti havaitse lajia ensimmäisellä kerralla vaan on tärkeää ilmoittaa lajista useamman kerran retken aikana. 
Tuntomerkkien selittäminen on erityisen tärkeää sillä retkeläiset haluavat oppia tunnistamaan linnun. Joten havainnon ohessa olisi hyvä kerrata miten päädyttiin juuri tähän lajiin ja miten se eroaa muista samannäköisistä lajeista.
Kaikilla retkeläisillä ei ole omaa kaukoputkea joten mahdollisuuksien mukaan laita putkenkuvaan mielenkiintoinen laji tai laita jonkun putkenkuvaan lintu. Eri asia on katsoa kiikarilla ja kaukoputkella.
Retken jälkeen
Ilmoita havainnot Tiiraan ja kirjoita retkikertomus tringa-verkkoon ja -foorumiin pian retken jälkeen. Retkikertomuksista on mukava lukea paljonko ihmisiä siellä oli, missä paikoissa käytiin ja mitä lintuja nähtiin.  Mielellään retkikertomuksiin voi liittää kuvia. Lähetä retkikertomus vielä Eeva-Liisa Korpelalle niin hän liittää sen Tringan retkisivuille mistä sen voi helposti lukea myöhemminkin.
Bussiretkillä tilitä rahat tringan tilille kuukauden sisällä retkestä. Lähetä tilitysasiakirja ja laskutus retkestä Markus Lampiselle.